
ประกาศ	 องค์การบริหารส่วนตำบลป่าไร่ 
[bookmark: _GoBack]เรื่อง   มาตรฐานทางคุณธรรมและจริยธรรมของพนักงานส่วนตำบล
 และพนักงานจ้าง องค์การบริหารส่วนตำบลป่าไร่ 
……………………………………………..
		
		อนุสนธิจากคณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานทางคุณธรรมและจริยธรรมของพนักงานส่วนตำบล และพนักงานจ้าง ขององค์กรปกครองส่วนท้องถิ่น ซึ่งได้ประมวลขึ้นจากข้อเสนอแนะของผู้บริหารท้องถิ่น สมาชิกสภาท้องถิ่น ข้าราชการหรือพนักงานส่วนท้องถิ่น พนักงานจ้าง ลูกจ้างในองค์กรปกครองส่วนท้องถิ่น และประชาชนผู้รับบริการจากองค์กรปกครองส่วนท้องถิ่น โดยมีวัตถุประสงค์ เพื่อให้ข้าราชการ พนักงาน และลูกจ้างขององค์กรปกครองส่วนท้องถิ่นโดยทั่วไปใช้ยึดถือเป็นหลักการและแนวทางปฏิบัติ เพื่อเป็นเครื่องกำกับความประพฤติของตน ได้แก่
		๑. พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละ และมีความรับผิดชอบ
		๒. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ
		๓. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์ของประชาชนเป็นหลัก
		๔. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า
		๕. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ

		องค์การบริหารส่วนตำบลป่าไร่ ขอประกาศให้มาตรฐานทั้ง ๕ ประการดังกล่าวข้างต้นเป็น “มาตรฐานทางคุณธรรมและจริยธรรมของพนักงานส่วนตำบลและพนักงานจ้าง ขององค์การบริหารส่วนตำบลป่าไร่”  และขอกำหนดมาตรฐานทางคุณธรรมและจริยธรรมสำหรับพนักงานส่วนตำบลและพนักงานจ้างขององค์การบริหารส่วนตำบลป่าไร่ เพื่อยึดถือเป็นแนวทางสำหรับประพฤติตนและเป็นหลักการในการปฏิบัติงานเพิ่มเติม ดังนี้
๑. พึงปฏิบัติต่อผู้ร่วมงานด้วยความเอื้อเฟื้อ สามัคคี ทำงานเป็นหมู่คณะ
		๒. จักต้องให้เกียรติ รับฟังความคิดเห็นและเคารพสิทธิของผู้ร่วมงาน
๓. จักต้องรับฟังความคิดเห็นของประชาชนและให้ข้อมูลข่าวสารของทางราชการตามสิทธิ
ที่ประชาชนจะได้รับ
ประกาศ ณ วันที่  17  เดือน มกราคม  พ.ศ.๒๕๖5

	(นายกีรติ  มะหลี)
	นายกองค์การบริหารส่วนตำบลป่าไร่

